| ***Penkiadešimt pilkų atspalvių   angl. Fifty Shades of Grey*** |
| --- |
|  |
|  |
| Kilmės šalis | JAV |
| Režisierius | Sam Taylor-Johnson |
| Prodiuseris (-iai) | Michael De Luca  E. L. James |
| Scenaristas (-ai) | Kelly Marcel |
| Kompozitorius | Danny Elfman |
| Vaidina | Dakota Johnson  Jamie Dornan  Jennifer Ehle  Marcia Gay Harden |
| Metai | 2015 |
| Žanras | Erotinė romantinė drama |
| Trukmė | 125 min. |
| Kalba | Anglų |
| Platintojas | Universal Pictures |
| Biudžetas | 40 mln. $ |

**„Penkiadešimt pilkų atspalvių"** (angl. *Fifty Shades of Grey*) – 2015 m. amerikiečių erotinė romantinė drama, kurią pastatė režisierė Sem Teilor Džonson (*Sam Taylor-Johnson*). Filmo scenarijaus autorė – Keli Marsel (*Kelly Marcel*). „Penkiadešimt pilkų atspalvių" buvo sukurtas pagal britų rašytojos Erikos Džeims (*Erica James*) 2011 m. erotinį romaną tokiu pačiu pavadinimu. Ši pirmosios knygos ekranizacija – apie koledžo absolventę Anastasija Styl (*Anastasia Steele*), kuri užmezga sadomazochistinius santykius su jaunuoju verslo magnatu Kristianu Grėjumi (*Christian Grey*).

Filmo statymo darbai prasidėjo 2012 m. kovo mėn. kuomet „Universal Pictures" laimėjo kovą dėl teisės į filmo ekranizaciją. 2013 m. birželio mėn. Teilor Džonson buvo paskirta filmo režisiere. Pasak jos, kuriant šį vaidybinį filmą remtasi kitų autorių kūryba – „Devynios su puse savaitės" (angl. *9½ Weeks*), „Paskutinis tango Paryžiuje" (angl. *Last Tango in Paris*) bei „Žydra spalva – šilčiausia" (angl. *Blue Is the Warmest Colour*). 2013 m. spalio–gruodžio mėn. patvirtinta galutinė aktorių sudėtis. Filmavimo darbai pradėjo 2013 m. gruodžio mėn. ir baigėsi 2014 m. vasario mėn. Pakartotini filmavimai vyko Vankuveryje 2014 m. spalio mėn.

Filmo statymas
--------------

### Kūrybinė grupė

2012 m. pradžioje „Hollywood" studijos siekė pelnyti teises į „The New York Times" perkamiausia įvardintos trilogijos „Penkiasdešimt atspalvių" ekranizaciją, bet nesėkmingai – 2012 m. kovo mėn. šią kovą laimėjo „Universal Pictures". Norėdama dalyvauti filmo kūrimo procese, rašytoja Erika Džeims nusprendė, jog prodiuseriais taptų Maiklas Deluka (*Michael De Luca*) bei Deinas Bruneti (*Dana Brunetti*).

Nors siaubo filmo „Amerikos psichopatas" scenaristas Bretas Istonas Elis (*Bret Easton Ellis*) ir viešai sutiko sukurti scenarijų būsimai adaptacijai, šį darbą gavo biografinės dramos „Išgelbėti poną Benksą" scenaristė Keli Marsel. Vėliau, režisierės Teilor Džonson prašymu, scenarijų koregavo Patrikas Marberis (*Patrick Marber*), o „Universal" nurodymu scenarijaus konsultantu buvo paskirtas Markas Bombekas (*Mark Bomback*). Markas Bridžisas (*Mark Bridges*) buvo paskirtas kostiumų dizaineriu. Savaitinis žurnalas „Entertainment Weekly" filmo biudžetą įvertino būsiantį „kiek daugiau nei 40 mln. JAV dolerių".

Išnašos
-------

1. ↑  *Kit, Borys (October 8, 2012). "'Fifty Shades of Grey' Movie Hires Writer". The Hollywood Reporter. Retrieved May 27, 2013.*
2. ↑  *"Fifty Shades of Grey (2015)". AFI Catalog of Feature Films. Retrieved February 10, 2018.*
3. ↑  *Sperling, Nicole; Zeitchik, Steven (March 20, 2012). "50 Shades of Grey has studios hot and bothered". Los Angeles Times. Retrieved May 7, 2012.*
4. ↑  *Sperling, Nicole; Zeitchik, Steven (2012-03-20). „50 Shades of Grey has studios hot and bothered." (anglų k.). Los Angeles Times. Nuoroda tikrinta 2012-05-07.*
5. ↑  *Deahl, Rachel (2012-01-09). „British Erotica Series Catches Hollywood's Eye [Britų erotinė serija atkreipė Holivudo dėmesį]." (anglų k.). Publishers Weekly. 2012-05-07.*
6. ↑  *„E.L. James Making Unprecedented Demands for Film Rights to Fifty Shades of Grey [E. L. Džeims pateikė beprecedenčius reikalavimus dėl „Penkiasdešimt pilkų atspalvių"]." (anglų k.). The Hollywood Reporter.*
7. ↑  *„50 Shades Of Patrick Bateman: Bret Easton Ellis Wouldn't Mind Writing "Grey" Screenplay [Penkiasdešimt Patriko Beitmano atspalvių: Bretas Istonas Elisas mielai sutiktų parašyti „Grėjaus" scenarijų]." (anglų k.). Lais. Originalas archyvuotas 2017-11-05. Nuoroda tikrinta 2012-06-10.*